rejauldu/bengali-wikipedia huggingface dataset:
সুধারক, যার অর্থ সংস্কারক, ছিল ভারতের একটি সংবাদপত্র। এটি ১৮৮৮ সালে গোপাল গণেশ আগরকার দ্বারা প্রতিষ্ঠিত হয়েছিল, যিনি পূর্বে কেশরী সম্পাদনা করেছিলেন।  সংবাদপত্রটি ছিল একটি অ্যাংলো- মারাঠি -ভাষার রচনা  এবং এটি বর্তমান ভারতের মহারাষ্ট্র রাজ্যের পুনে শহরে প্রকাশিত হয়েছিল।    তথ্যসূত্র   বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ভারতের বিলুপ্ত সংবাদপত্র বিষয়শ্রেণী:মারাঠি ভাষার সংবাদপত্র বিষয়শ্রেণী:১৮৮৮-এ ভারতে প্রতিষ্ঠিত
আল শামাল স্পোর্টস ক্লাব (, ; সাধারণত আল শামাল এসসি অথবা শুধুমাত্র আল শামাল নামে পরিচিত) হচ্ছে মাদিনাত আশ শামাল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৮০ সালে প্রতিষ্ঠিত হয়েছে। ৫,৩০০ ধারণক্ষমতাবিশিষ্ট আল শামাল স্পোর্টস ক্লাব স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ক্রোয়েশীয় সাবেক ফুটবল খেলোয়াড় দার্কো নোভিচ। আল শামাল হচ্ছে কাতারি দ্বিতীয় বিভাগের বর্তমান চ্যাম্পিয়ন, যারা ২০২০–২১ মৌসুমে ক্লাবের ইতিহাসে দ্বিতীয়বারের মতো শিরোপা জয়লাভ করেছিল।  ঘরোয়া ফুটবলে, আল শামাল এপর্যন্ত ৩টি শিরোপা জয়লাভ করেছে; যার মধ্যে ২টি কাতারি দ্বিতীয় বিভাগ শিরোপা রয়েছে। হাইসাম আল ইশরি, আলি মাজবেল ফার্তুস, মুমুনি দাগানো, সাইদ বুতাহার এবং মাহির হাদ্দাদের মতো খেলোয়াড়গণ আল শামালের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ      কাতার ফুটবল অ্যাসোসিয়েশনের ওয়েবসাইটে আল শামাল স্পোর্টস ক্লাব      বিষয়শ্রেণী:১৯৮০-এ প্রতিষ্ঠিত ফুটবল ক্লাব বিষয়শ্রেণী:১৯৮০-এ কাতারে প্রতিষ্ঠিত বিষয়শ্রেণী:কাতারি দ্বিতীয় বিভাগের ক্লাব বিষয়শ্রেণী:কাতারের ফুটবল ক্লাব
আব্দুর রহমান বিন জামাল বিন আব্দুর রহমান আল আওসী (জন্ম ৫ মে ১৯৮০) হলো একজন কোরআন বিষয়ের শিক্ষক ও সৌদি আরবের পূর্ব প্রদেশ, ফারসি উপসাগর উপকূলে অবস্থিত খোবার শহরের একটি মসজিদের খতিব ও ইমাম। খোবার জেলা এক পাশে রাজ্যের এর সৌদি আরব এবং রূপক হাফস অসীম থেকে কিছুটা অদূরে ।  ১৪৩৬ হিজরিতে আল- আহসা শহরের আলী ইবনে আবী তালিব মসজিদে তারাবিহ নামাজের সময় তার একটি মুগ্ধকর কুরআন তেলাওয়াতের ভিডিও প্রকাশের পরে সামাজিক যোগাযোগের মাধ্যমে ক্বারী আবদুল রহমান আল-আউসির বিরাট খ্যাতি প্রকাশ পেয়েছিল।    তথ্যসূত্র    বহিঃসংযোগ    ইসলামের সাইটে তার পৃষ্ঠা  বিষয়শ্রেণী:১৯৮০-এ জন্ম
এনসাইমাদা হল ম্যালোর্কা, ব্যালেরিক দ্বীপপুঞ্জ এবং স্পেনের একটি বিশেষ পেস্ট্রি জাতীয় খাবার। এটি দক্ষিণ-পশ্চিম ইউরোপ, লাতিন আমেরিকা এবং ফিলিপাইনের রন্ধনপ্রণালীর অন্তর্ভুক্ত একটি সাধারণ খাবার। ম্যালোর্কা অঞ্চলের এনসাইমাদা খাভারের প্রথম যে লিখিত উল্লেখ পাওয়া গেছে তার সময়কাল সতেরো শতক। সেই সময়ে প্রধানত গমের আটা রুটি তৈরির জন্য ব্যবহৃত হত। তথ্যপ্রমাণ থেকে জানা গেছে যে এই সাধারণ প্যাস্ট্রিটি উৎসব এবং বিশেষ অনুষ্ঠানের সময় তৈরি করা হ্ত।  এনসাইমাদা দে ম্যালোর্কা নামক এই পেস্ট্রি জাতীয় পদটি সাধারণ ময়দা, জল, চিনি, ডিম, মাদার ডো (গাঁজন পদ্ধতিতে প্রস্তুত একধরনের ব্যাটার মিশ্রণ যা সাধারণত ময়দা ও অন্যান্য বস্তু দিয়ে তৈরি হয়) এবং সাইম নামক এক ধরণের শুকরের মাংস দিয়ে তৈরি করা হয়। পেস্ট্রি প্রস্তুতির সময় প্রতিটি উপাদানের সঠিক অনুপাত নির্ধারণ করা আবশ্যক। তাহলেই একটি চমৎকার গুণমান ও স্বাদের এনসাইমাদা পেস্ট্রি প্রস্তুত করা সম্ভব। এনসাইমাদা নামটি এসেছে স্প্যানিশ শব্দ সেইন্‌ থেকে যার অর্থ লার্ড(ফ্যাট বা চর্বিজাতীয় উপাদান)।Diccionario de la lengua española  ম্যালোর্কা এবং ইবিজাতে গ্রিক্সোনেরা নামক একটি মিষ্টি খাবার প্রস্তুত করা হয় যার উপাদান হিসাবে অবশিষ্ট বাসি এনসাইমাদার টুকরা ব্যবহার করা হয়।Flaó and Greixonera    প্রকারভেদ   ফিলিপিন্স  থাম্ব| ফিলিপাইনের এনসাইমাদা ফিলিপাইনদের জনপ্রিয় পদ ম্যালোর্কান এনসাইমাদা (ফিলিপাইনের ভাষায় এর বানান এনসাইমাডা)। ৩০০ বছরেরও বেশি সময় ধরে ফিলিপাইনে যখন স্প্যানিশ উপনিবেশ ছিল তখন স্থানীয় অঞ্চলে এই খাবারের প্রচলন হয়েছিল। এই খাবারের উপাদান ও রন্ধন প্রানলী কয়েক শতাব্দী ধরে বিবর্তিত হয়ে ফিলিপিন্সের বর্তমান এনসাইমাদার রূপ পেয়েছে। সম্ভবত এটি দেশের সবচেয়ে সাধারণ খাবারগুলির মধ্যে একটি।  পাম্পাঙ্গার এনসাইমাদা হল এনসাইমাদার একটি প্রকরণ যাতে মাখন এবং পনিরের বিভিন্ন স্তর থাকে।   পুয়ের্তো রিকো  ১৮৯৮ সাল পর্যন্ত পুয়ের্তো রিকো অঞ্চলে স্প্যানিশ উপনিবেশ প্রতিষ্ঠা ছিল। তখন সেই দেশেও খাবার হিসাবে এনসাইমাদার প্রচলন হয়। এনসাইমাদাকে এখানে প্যান ডি ম্যালোর্কা বলা হয়। এবং ঐতিহ্যগতভাবে প্রাতঃরাশ বা বিকেলের জলখাবার হিসাবে খাওয়া হয়।   তথ্যসূত্র   বিষয়শ্রেণী:স্পেনীয় রন্ধনশৈলী
তরুণকুমার ভাদুড়ী (? - ১৯৯৬) একজন বাঙালি সাংবাদিক ও ঔপন্যাসিক। চম্বল এলাকার ডাকাতদের ওপর দুঃসাহসিক ও রোমাঞ্চকর তথ্য বই আকারে সাড়া জাগিয়েছিল। অভিনেত্রী জয়া বচ্চন (ভাদুড়ী) তার কন্যা।  সাংবাদিকতা মধ্যপ্রদেশ রাজ্যের ভোপালের বাসিন্দা হলেও তরুণকুমারের পৈত্রিক আদি নিবাস বাংলাদেশের নেত্রকোণা জেলার পূর্বধলা উপজেলার বাঘবেড় গ্রামে। ১৯৪৭-৪৮ সালের দেশ বিভাগের পূর্বে তরুণ কুমার ভাদুরী নেত্রকোণা ছেড়ে কলকাতায় চলে যান। তারপর ভোপালের বাসিন্দা হওয়ার আগে তিনি নদীয়া জেলার কৃষ্ণনগরে বাস করতেন। তিনি নাগপুর টাইমসের প্রধান সাংবাদিক ছিলেন। পরে ৬০ দশকের মধ্যভাগে দ্য স্টেটসম্যান সংবাদপত্রের প্রতিনিধি হন। মূলত চম্বলের দস্যুদের ওপর রোমাঞ্চকর রিপোর্ট তৈরি করতেন। তিনি অভিযাত্রী প্রতিবেদক হিসেবে তাদের সাথে দেখাও করতেন। ইংরেজি, উর্দু, হিন্দি ও বাংলা এই চারটি ভাষাতে সমান দক্ষতা ছিল তার।  গ্রন্থ তরুনকুমার ভাদুড়ীর গ্রন্থগুলির মধ্যে  অভিশপ্ত চম্বল  কত ব্যাথা  মরুপ্রান্তর  সন্ধ্যা দীপের শিখা  আবার অভিশপ্ত চম্বল  সমাজতাত্ত্বিক এমিল ডুর্খায়েম  বেহড় বাগী বন্দুক  হিজ হাইনেস  বিলকিস বেগম  কাগজের নৌকো ইত্যাদি উল্লেখযোগ্য।   তথ্যসূত্র   বিষয়শ্রেণী:১৯৯৬-এ মৃত্যু বিষয়শ্রেণী:নেত্রকোণা জেলার ব্যক্তি বিষয়শ্রেণী:আদিনিবাস পূর্ববঙ্গে
থাম্ব|সমসাময়িক ইসলামী চিন্তা বিষয়ক সংস্থার লোগোসমসাময়িক ইসলামী চিন্তা বিষয়ক সংস্থা (ইংরেজি: Institute of Contemporary Islamic Thought, সংক্ষেপে আইসিআইটি) একটি ইসলামিক গবেষণা ও কর্মী কেন্দ্র। আইসিআইটি (ICIT) "বৈশ্বিক ইসলামী আন্দোলনের আন্তর্জাতিক বুদ্ধিজীবী কেন্দ্র" হিসেবে পরিচিত। এটি বিশ্বের সমস্ত অংশে স্বতন্ত্র কর্মী, সাংবাদিক এবং শিক্ষাবিদদের নিয়ে গঠিত। আইসিআইটি-এর বেশিরভাগ কাজ হলো প্রকাশনা তৈরি করা এবং এমন কার্যক্রম তৈরি করা যা ইসলামী ব্যক্তিত্ব গড়ে তোলে, অর্থনৈতিক ন্যায়বিচার বজায় রাখে এবং সামাজিক ন্যায়বিচার রক্ষা করে। ইতিহাস এটি ১৯৯৮ সালে লন্ডনের মুসলিম ইনস্টিটিউটের পরিচালক কলিম সিদ্দিকীর (১৯৩১-১৯৯৬) সহযোগীদের দ্বারা প্রতিষ্ঠিত হয়। এর সদস্যদের মধ্যে রয়েছেন টরন্টো, অন্টারিও, কানাডার পরিচালক জাফর বঙ্গশ, মুহাম্মদ আল-আসি এবং ওয়াশিংটন ডিসি-র ইমাম আবদুল আলিম মুসা ও লন্ডনের ইকবাল সিদ্দিকী (এখন ক্রিসেন্ট ইন্টারন্যাশনাল ম্যাগাজিনের সম্পাদক)।  ক্রিসেন্ট ইন্টারন্যাশনাল কানাডা থেকে প্রকাশিত হওয়া ICIT-এর সাথে যুক্ত একটি মাসিক নিউজ ম্যাগাজিন। এটি ১৯৭০ এর দশকের গোড়ার দিকে প্রতিষ্ঠিত হয়। এটি ১৯৮০ সালে কলিম সিদ্দিকী কর্তৃক একটি আন্তর্জাতিক সংবাদ ম্যাগাজিনে রূপান্তরিত হয়।  সিদ্দিকী ১৯৭৫ থেকে ১৯৯৮ সাল পর্যন্ত পত্রিকাটির সম্পাদক হিসেবে দায়িত্ব পালন করেন।  আল-হিলাল বা আল-দাওলি নামে এই পত্রিকার আরবি সংস্করণ ১৯৮৬ থেকে ১৯৮৯ পর্যন্ত প্রকাশিত হয়েছিল।  ১৯৯৮ থেকে ২০০৮ সালের মধ্যে, ক্রিসেন্ট ইন্টারন্যাশনাল ইকবাল সিদ্দিকী দ্বারা সম্পাদিত হয়েছিল। এটি এখন জাফর বঙ্গ, আফিফ খান এবং ইমাম মুহাম্মদ আল-আসির এর সমন্বয়ে গঠিত একটি সম্পাদকীয় বোর্ড দ্বারা পরিচালিত হয়।  অন্যান্য প্রধান অবদানকারীদের মধ্যে রয়েছে ওয়াশিংটন, ডি.সি.-এর ইমাম মুহাম্মাদ আল-আসি, যার তাফসির বর্তমানে সিরিয়ালাইজ করা হচ্ছে, লন্ডনের এম এ শেখ এবং পাকিস্তানের পারভেজ শফি। সাবেক সম্পাদক ইকবাল সিদ্দিকী এখন একজন কলামিস্ট হিসেবে দায়িত্ব পালন করছে।  ক্রিসেন্ট ইন্টারন্যাশনাল অনলাইনে "মুসলিমমিডিয়া" নামে প্রকাশিত হয়।  তথ্যসূত্র  বিষয়শ্রেণী:যুক্তরাজ্য ভিত্তিক ইসলামি সংগঠন
কাব্যা মারান (জন্ম ৬ আগস্ট ১৯৯২)  একজন ভারতীয় মহিলা ব্যবসায়ী। ইনি ইন্ডিয়ান প্রিমিয়ার লীগে (আইপিএল)  সানরাইজার্স হায়দ্রাবাদ  ক্রিকেট দল এবং এসএ২০ লীগে সানরাইজার্স ইস্টার্ন কেপে নামক ক্রিকেট দলের সহ-মালিক এবং প্রধান। কাব্যা সান টিভি নেটওয়ার্ক লিমিটেড -এর নির্বাহী পরিচালক। তিনি সান গ্রুপ -এর কার্যনিরবাহী পরিচালক এবং প্রতিষ্ঠাতা কালানিথি মারানের কন্যা।    কর্মজীবন  কাব্যা মারান তার বাবা কলানিথি মারান কর্তৃক প্রতিষ্ঠিত সান গ্রুপে যোগদান করেন, যা এশিয়ার বৃহত্তম গনমাধ্যম সংস্থাগুলির মধ্যে একটি।  তিনি সান গ্রুপের অধীনস্থ রেডিও চ্যানেল, সান টিভি নেটওয়ার্ক এবং সান মিউজিক  চ্যানেলের কার্যক্রম তত্ত্বাবধানের মাধ্যমে নিজের কর্মজীবন শুরু করেছিলেন।   পুরস্কার  ২০২৪ সালের জানুয়ারিতে, মারানকে তার অবদানের স্বীকৃতিস্বরূপ দেবী পুরস্কার অনুষ্ঠানে ফেস অ্যান্ড ফোর্স বিহাইন্ড সানরাইজার্স হায়দ্রাবাদ  শীর্ষক পুরস্কারে ভূষিত করা হয়।    মোট মূল্য  কাব্যা মারানের মোট সম্পদের পরিমাণ আনুমানিক ৫০ মিলিয়ন ডলার  যা ভারতীয় মুদ্রায় প্রায় ৪০৯ কোটি টাকার সমতুল্য।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:চেন্নাইয়ের ব্যবসায়ী বিষয়শ্রেণী:১৯৯১-এ জন্ম
ইরোকয় (ইংরেজি: Iroquois — উচ্চারণ: ইরোকয়্‌), যা হয়ডেইনেসসেইনি (ইংরেজি: Haudenosaunee) নামেও পরিচিত। হয়ডেইনেসসেইনি-এর বাংলা করলে দাড়ায় "লংহাউজের মানুষেরা" বা "People of the Longhouse";Haudenosaunee is  in English, Akunęhsyę̀niˀ in Tuscarora (Rudes, B., Tuscarora English Dictionary, Toronto: University of Toronto Press, 1999), and Rotinonsionni in Mohawk. যা দ্বারা বোঝানো হয় উত্তর আমেরিকার দেশীয় জনগোষ্ঠীদেরকে। ১৬ শতক বা তারও পূর্বে ইরোকয়রা ইরোকয় লীগ বা শক্তি ও শান্তির লীগ নামক একটি সংগঠনের মাধ্যমে আমেরিকায় তাঁদের আগমন ঘটে। মূল ইরোকয় লীগটি পাঁচ জাতি নামে পরিচিত, এবং এই পাঁচটি জাতি হচ্ছে মোহাক, ওনেডিয়া, ওনোনডাগা, কায়ুগা, এবং সেনেকা জাতি। ১৮ শতকে টুসকারোরা জাতি এ লীগে যোগ দেওয়ার পর থেকে এরা ছয় জাতি নামেও পরিচিত।  যখন ইউরোপীয়রা প্রথম উত্তর আমেরিকায় এসে পৌঁছায়, তখন ইরোকয়রা উত্তরপূর্ব যুক্তরাষ্ট্রে বসবাস করতো, যা বর্তমানের নিউ ইয়র্ক অঙ্গরাজ্য। বর্তমানে মূলত যুক্তরাস্ট্র ও কানাডায় ইরোকয় জনগোষ্ঠীকে দেখতে পাওয় যায়।   তথ্যসূত্র    আরো পড়ুন   Fenton, William N. The Great Law and the Longhouse: a political history of the Iroquois Confederacy. Norman: University of Oklahoma Press, 1998. .  Jennings, Francis. The Ambiguous Iroquois Empire: the Covenant Chain confederation of Indian tribes with English colonies from its beginnings to the Lancaster Treaty of 1744. New York: Norton, 1984. .  Jennings, Francis, ed. The History and culture of Iroquois diplomacy: an interdisciplinary guide to the treaties of the Six Nations and their league. Syracuse, N.Y.: Syracuse University Press, 1985. .  Richter, Daniel K. The ordeal of the longhouse: the peoples of the Iroquois League in the era of European colonization. Chapel Hill: University of North Carolina Press, 1992. .  Richter, Daniel K., and James H. Merrell, eds. Beyond the covenant chain: the Iroquois and their neighbors in Indian North America, 1600–1800. University Park, Pa.: Pennsylvania State University Press, 2003. .  Shannon, Timothy J. Iroquois Diplomacy on the Early American Frontier. New York: Viking, 2008. .  Snow, Dean R. The Iroquois. Oxford, UK and Cambridge, MA: Blackwell, 1994. .  Tooker, Elisabeth, ed. An Iroquois source book. 3 volumes. New York: Garland, 1985–1986. .   বহিঃসংযোগ   বিষয়শ্রেণী:কানাডার জাতিগোষ্ঠী বিষয়শ্রেণী:অন্টারিওর প্রথম জাতি বিষয়শ্রেণী:কেবেকের প্রথম জাতি বিষয়শ্রেণী:গ্রেট লেক উপজাতি
<div class="boilerplate metadata afd vfd xfd-closed" style="background-color: #F3F9FF; margin: 2em 0 0 0; padding: 0 10px 0 10px; border: 1px solid #AAAAAA;"> নিম্নলিখিত আলোচনাটি নীচের নিবন্ধটির প্রস্তাবিত মুছে ফেলার একটি আর্কাইভ বিতর্ক। দয়া করে এটি পরিবর্তন করবেন না।  পরবর্তী মন্তব্য যথাযথ আলোচনা পাতায় করা উচিত (যেমন নিবন্ধের আলাপ পাতায় অথবা অপসারণ পর্যালোচনায়)। এই পৃষ্ঠায় আর কোন সম্পাদনা করা উচিত নয়।  ফলাফল ছিল দ্রুত অপসারণ A7-এর প্রতি. (Non-admin closure) ~ ওহিদ (আলাপ) ০৫:৪২, ১৯ অক্টোবর ২০২১ (ইউটিসি)  এই নিবন্ধটি অপসারণ করবেন না। তার কারণ বর্তমানে এই নিবন্ধটির অনেক  ভাষায় রয়েছে। ভবিষ্যতে এর তথ্য সম্পসারণ করা হবে।
১৯৯৮ আন্তর্মহাদেশীয় কাপ হচ্ছে ১৯৯৮ সালের ১লা ডিসেম্বর তারিখে আয়োজিত একটি ম্যাচ, যেখানে ১৯৯৭–৯৮ উয়েফা চ্যাম্পিয়নস লীগ বিজয়ী স্পেনীয় ক্লাব রিয়াল মাদ্রিদ এবং ১৯৯৮ কোপা লিবের্তাদোরেস বিজয়ী ব্রাজিলীয় ক্লাব ভাস্কো দা গামা মুখোমুখি হয়েছিল। এই ম্যাচটি নিরপেক্ষ স্থান, টোকিওর জাতীয় স্টেডিয়ামে ৫১,৫১৪ জন সমর্থকের সামনে আয়োজিত হয়েছিল। রিয়াল মাদ্রিদের আক্রমণভাগের খেলোয়াড় রাউল এই ম্যাচের ম্যান অব দ্য ম্যাচের পুরস্কার জয়লাভ করেন।  ম্যাচ বিস্তারিত   গো১  বদো ইলগনাররা.ব্যা.২  ক্রিস্তিয়ান পানুচ্চিসে.ব্যা.৫  মানুয়েল সানচিস (অধি:)সে.ব্যা.১৯ ফের্নান্দো সাঞ্জ  লে.ব্যা.৩  রোবের্তো কার্লোস  রা.মি.১০ ক্লারেন্স সীডর্ফ  সে.মি.৪  ফার্নান্দো হিয়েরোসে.মি.৬  ফের্নান্দো রেদোন্দোলে.মি.১১ সাভিও   সে.ফ.৮  প্রেদ্রাগ মিয়াতোভিচ   স্ট্রা.৭  রাউলবদলি:গো২৫ এদুয়ার্দো আলমান্সার১২ ইবান কাম্পোর২০ রোবের্তো রোহাসম১৪ গুতিম১৭ রোবের্ত জার্নি   আ৯  দাভোর শুকার   আ১৫ ফের্নান্দো মোরিয়েন্তেসম্যানেজার: গুস হিদিংক300px গো১  কার্লোস জের্মানোরা.ব্যা.২  ভাগনার রোজারিও নুনেস   সে.ব্যা.৩  ওদভানসে.ব্যা.৪  মৌরো গালভাও (অধি:)লে.ব্যা.৬  ফেলিপে জোর্জে লরেইরোডি.মি.৫  লুইস কার্লোস কিন্তানিলিয়া     ডি.মি.১১ গেসিয়াল জোসে দে লিমা  অ্যা.মি.৮  জুনিনিয়ো পেরনাম্বুকানোঅ্যা.মি.১০ রামোন মেনেজেস হুবনার   সে.ফ.৭  ওসমার দোনিজেতে কান্দিদোসে.ফ.৮  লুইজ বোম্বোনাতো গুলার্ত  বদলি:গো১২ মার্সিও ফের্নান্দেজ কাজোরলার১৫ আলেক্স সান্দ্রো পিনিয়োর১৭ ভালবার রোয়েল দে ওলিভেইরা   র৩১ ক্লাউদেমির ভিতোর   ম১৮ নেলসন দোমিঙ্গেস দে আরাউজোআ২০ মৌরিসিও পোজ্ঞি ভিলেলাআ২৩ গুইয়ের্মো দে কাসিও আলভেস   ম্যানেজার: আন্তোনিও লোপেস ম্যাচ অফ দ্য ম্যাচ:  রাউল (রিয়াল মাদ্রিদ)  সহকারী রেফারি:  হালিম আব্দুল হামিদ (মালয়েশিয়া)  কেইজি কামিয়ারা (জাপান) চতুর্থ রেফারি:  হিরোয়ুকি উমেমোটো (জাপান)ম্যাচের নিয়ম ৯০ মিনিট। গোল্ডেন গোলের জন্য অতিরিক্ত ৩০ মিনিত (যদি প্রয়োজন হয়)। পেনাল্টি শুট-আউট (যদি ফলাফল সমতা থাকে)। সাত জন বদলি খেলোয়াড়ের নাম। সর্বোচ্চ তিনজন বদলি খেলোয়াড়।  তথ্যসূত্র  বহিঃসংযোগ ফিফা নিবন্ধ (আর্কাইভ) কনমেবল.কমে কোপা ইউরোপিয়া/সুদামেরিকানা টয়োটা ১৯৯৮   বিষয়শ্রেণী:১৯৯৮–৯৯-এ ইউরোপীয় ফুটবল বিষয়শ্রেণী:১৯৯৮-এ দক্ষিণ আমেরিকান ফুটবল বিষয়শ্রেণী:১৯৯৮-এ জাপানী ফুটবল বিষয়শ্রেণী:আন্তর্মহাদেশীয় কাপ (ফুটবল) রিয়াল মাদ্রিদের ম্যাচ বিষয়শ্রেণী:কাল্ব দে রেগাতাস ভাস্কো দা গামার ম্যাচ বিষয়শ্রেণী:জাপানে আয়োজিত আন্তর্মহাদেশীয় কাপের (ফুটবল) ম্যাচ বিষয়শ্রেণী:১৯৯৮–৯৯-এ স্পেনীয় ফুটবল বিষয়শ্রেণী:টোকিওর ক্রীড়া প্রতিযোগিতা বিষয়শ্রেণী:ডিসেম্বর ১৯৯৮-এ ক্রীড়া অনুষ্ঠান বিষয়শ্রেণী:রিয়াল মাদ্রিদ ফুটবল ক্লাবের ম্যাচ বিষয়শ্রেণী:১৯৯৮-এ ফুটবল
লামডিং–সাব্রুম রেলপথ ভারতীয় রেলওয়ের উত্তর-পূর্ব সীমান্ত রেল অঞ্চলের লামডিং রেল বিভাগের অধীনস্থ একটি রেলওয়ে লাইন বা রেলপথ। এটি আসাম রাজ্যের নগাঁও জেলার লামডিং থেকে ত্রিপুরা রাজ্যের পশ্চিম ত্রিপুরা জেলার আগরতলা পর্যন্ত গিয়েছে। এটি একটি  ব্রড গেজ ট্র্যাক। আগরতলা থেকে দক্ষিণে উদয়পুর পর্যন্ত যাওয়া ৪৩ কিলোমিটার দীর্ঘ ১,৬৭৬ মিমি (৫ ফুট ৬ ইঞ্চি) ব্রড গেজ ট্র্যাকের লাইনটির কাজ ২০১৬ সালে সমাপ্ত হয় এবং ২৩ জানুয়ারী ২০১৭ সালে এটি কার্যক্রম শুরু করে। বাংলাদেশের সীমান্তবর্তী ফেনী নদীর তীরে সাব্রুমের কাছে পর্যন্ত যাওয়া অবশিষ্ট ৭০ কিলোমিটার দীর্ঘ রেল ট্র্যাক লাইনটির কাজ ২০১৯ সালে সমাপ্ত হয় এবং ৩ অক্টোবর ২০১৯ সালে কার্যক্রম শুরু করে।  ইতিহাস  আসামের শিলচর থেকে ত্রিপুরার ধর্মনগর ও কৈলাসহরের মধ্যে মিটার গেজ ট্র্যাক নির্মাণের মাধ্যমে ত্রিপুরাতে রেলপথ ১৯৬৪ সালে প্রতিষ্ঠা করা হয়, কিন্তু ট্র্যাকটি রাজধানী আগরতলাকে সংযুক্ত করে নি। ১৯৯৬ সালে ১১৯ কিলোমিটারের কুমারঘাট-আগরতলা রেলপথ প্রকল্পটির ভিত্তিপ্রস্তর স্থাপন করা হয়েছিল। এটি ছিল বিদ্যুৎ সংযোগ বিহীন একক ট্র্যাকের মিটার গেজ এবং ২০১৬ সালে রেলপথটিকে বিস্তৃত গেজে রূপান্তরিত করা হয়। আগরতলা থেকে উদয়পুর পর্যন্ত ৪৩ কিলোমিটার দীর্ঘ ট্র্যাক স্থাপন করা হয় এবং ২৩ জানুয়ারি ২০১৭ সালে আগরতলা থেকে উদয়পুরে (স্টেশন কোড ইউডিইউপি) মাতা ত্রিপুরা সুন্দরী মন্দিরের কাছাকাছি পর্যন্ত রেল চলাচল করছে।  নির্মানাধীন রেলপথটি ভারত-বাংলাদেশ সীমান্তে ফেনী নদীর তীরে উদয়পুরে থেকে ৭০ কিমি দক্ষিণে সাব্রুম পর্যন্ত বিস্তৃত করা হচ্ছে। ভারত-বাংলাদেশ সীমান্ত থেকে ৭৫ কিলোমিটার দূরে চট্টগ্রাম বন্দর পর্যন্ত রেলপথটি সম্প্রসারিত করার চেষ্টা চলছে। আগরতলা থেকে বাংলাদেশের আখাউড়া পর্যন্ত একটি শাখা রেলপথ নির্মাণাধীন আছে। এই রেলপথটি আগরতলা থেকে কলকাতার দূরত্ব প্রায় ৫০০ কিমি পর্যন্ত হ্রাস করবে। বর্তমানে গুয়াহাটি হয়ে আগরতলা থেকে কলকাতার দূরত্ব প্রায়  ১,৫০০ কিমি।  তথ্যসূত্র  বহিঃসংযোগ  ইন্ডিয়ারেলইনফো  ইরেল  ভারতীয় ট্রেন  বিষয়শ্রেণী:ত্রিপুরার পরিবহন বিষয়শ্রেণী:শিলচরের পরিবহন ব্যবস্থা বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:আসামের রেল পরিবহন ব্যবস্থা বিষয়শ্রেণী:ত্রিপুরার রেল পরিবহন বিষয়শ্রেণী:লামডিং রেল বিভাগ বিষয়শ্রেণী:২০০৮-এ ভারতে প্রতিষ্ঠিত বিষয়শ্রেণী:আগরতলার পরিবহন
সাম্ভার () ভারতের রাজস্থান রাজ্যের জয়পুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৭ মিটার (১২০৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সাম্ভার শহরের জনসংখ্যা হল ২২,২৯৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে সাম্ভার এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের পৌর এলাকা
বাম্বি () হল ১৯৪২ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের পঞ্চম এনিমেটেড সিরিজ। চলচ্চিত্রটি অস্ট্রেলীয় লেখক ও শিকারি ফেলিক্স সালটেনের ১৯২৩ সালে রচিত বই বাম্বি, এ লাইফ ইন দ্য উড ভিত্তি করে তৈরি।   তথ্যসূত্র    বহিঃসংযোগ            বিষয়শ্রেণী:১৯৪২-এর অ্যানিমেশন চলচ্চিত্র বিষয়শ্রেণী:১৯৪২-এর চলচ্চিত্র বিষয়শ্রেণী:১৯৪০-এর দশকের সঙ্গীতধর্মী চলচ্চিত্র বিষয়শ্রেণী:মার্কিন অ্যানিমেটেড চলচ্চিত্র বিষয়শ্রেণী:মার্কিন সঙ্গীতধর্মী চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ওয়াল্ট ডিজনি অ্যানিমেশন স্টুডিওজের চলচ্চিত্র বিষয়শ্রেণী:ওয়াল্ট ডিজনি পিকচার্স চলচ্চিত্র বিষয়শ্রেণী:মার্কিন আসন্ন বয়সের চলচ্চিত্র বিষয়শ্রেণী:উপন্যাস অবলম্বনে অ্যানিমেটেড চলচ্চিত্র বিষয়শ্রেণী:১৯৪০-এর দশকের ইংরেজি ভাষার চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:অ্যানিমেটেড নাট্য চলচ্চিত্র বিষয়শ্রেণী:ইংরেজি ভাষার প্রণয়ধর্মী চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৪:৫০, ৬ ফেব্রুয়ারি ২০২৫ (ইউটিসি) :কেনজি টেলর   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০৩:১৪, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আজমগড় অ্যালকোহল বিষাক্ততার ফলে ভারতের উত্তর প্রদেশের আজমগড় শহরে ৩৯ জনের মৃত্যু হয়েছিল, অক্টোবর ২০১৩ সালে,  মিথানলের সাথে মিশ্রিত মুনশাইন সেবনের কারণে। এটি রাজ্যের সবচেয়ে খারাপ অ্যালকোহল বিষের মধ্যে একটি। তবে, স্থানীয়রা মৃতের সংখ্যার প্রতিদ্বন্দ্বিতা করেছে, দাবি করেছে যে বিশেষ ঘটনায় ৪০ জন মারা গেছে।   আরো দেখুন    ভারতে অ্যালকোহল বিষক্রিয়ার তালিকা   তথ্যসূত্র   বিষয়শ্রেণী:ভারতে অ্যালকোহলজনিত মৃত্যু বিষয়শ্রেণী:অপর্যালোচিত অনুবাদসহ পাতা বিষয়শ্রেণী:উত্তরপ্রদেশে অপরাধ
মার্সেই (; ) পশ্চিম ইউরোপের রাষ্ট্র ফ্রান্সের ২য় বৃহত্তম শহর (জনসংখ্যার বিচারে)। একই সাথে এটি ফ্রান্সের ঐতিহাসিক প্রোভঁস প্রদেশের বৃহত্তম শহর। প্রশাসনিকভাবে এটি ফ্রান্সের প্রোভঁস-আল্প-কোত-দাজুর নামক রেজিওঁ বা প্রশাসনিক বিভাগের বুশ-দু-রোন নামক দেপার্তমঁ বা জেলার রাজধানী শহর। শহরটি ফ্রান্সের দক্ষিণ উপকূলে ভূমধ্যসাগরের তীরে অবস্থিত। এর জনসংখ্যা প্রায় ৯ লক্ষ এবং আয়তন । আয়তনের বিচারে মার্সেই শহর প্যারিস ও লিয়োঁর পরে ফ্রান্সের তৃতীয় বৃহত্তম মহানগর এলাকা।  প্রাচীন যুগে গ্রিক নাবিক-বণিকেরা এই শহরটি প্রতিষ্ঠা করে। তখন এর নাম ছিল "মাসালিয়া"Also occasionally spelled Masalia. (, Chapter 2, Massilia and Rome before 390 B.C.) মার্সেই বর্তমানে ফ্রান্সের বৃহত্তম সমুদ্র বন্দর।  তথ্যসূত্র  বিষয়শ্রেণী:ফ্রান্সের শহর বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
সৎবন্ত সিংহ দেওল (১৯৬২ – ৬ জানুয়ারী ১৯৮৯) ছিলেন ভারতের প্রধানমন্ত্রী ইন্দিরা গান্ধীর দেহরক্ষী। ১৯৮৪ সালের ৩১ অক্টোবর সৎবন্ত ও অপর দেহরক্ষী বিয়ন্ত সিংহ শ্রীমতী গান্ধীকে তার বাসভবনে হত্যা করেন।  অপারেশন ব্লু স্টার চলাকালীন অমৃতসরের স্বর্ণমন্দিরে আশ্রয় নেওয়া বিচ্ছিন্নতাবাদী জঙ্গিদের বিরুদ্ধে সেনা অভিযানের প্রতিশোধকল্পেই ইন্দিরা গান্ধী হত্যাকাণ্ড সংঘটিত হয়। সৎবন্ত ও বিয়ন্ত একত্রে শ্রীমতী গান্ধীর বুকে ও পেট লক্ষ্য করে তেত্রিশবার গুলি চালায়। বিয়ন্ত সিংহ সর্বাগ্রে একটি এ. ৩৮ রিভলবার বার করে শ্রীমতী গান্ধীর পেটে তিনটি গুলি চালান। তিনি মাটিতে পড়ে গেলে সৎবন্ত নিজের স্টেন স্বয়ংক্রিয় অস্ত্রটির সাহায্যে তার দেহে ত্রিশ রাউন্ড গুলি চালান।  হত্যাকাণ্ডের অব্যবহিত পরেই অন্যান্য দেহরক্ষীদের গুলি চালনায় বিয়ন্ত নিহত হন। সৎবন্ত আত্মসমর্পণ করেন। তাকে গ্রেফতার করা হয় এবং পরে তিনি ও অপর ষড়যন্ত্রকারী কেহার সিং মৃত্যুদণ্ডে দণ্ডিত হন। দণ্ডাদেশ কার্যকর হয় ১৯৮৯ সালের ৬ জানুয়ারি। সৎবন্তই ছিলেন শেষ ব্যক্তি যাঁকে দিল্লির তিহার জেলে ফাঁসি দেওয়া হয়।  সৎবন্ত সিংহের জন্ম পাঞ্জাবের গুরদাসপুর জেলার আগোয়ান গ্রামে। তার পিতা তারলোক সিংহ ছিলেন একজন কৃষক। ১৯৮৮ সালের ২ মে বীরসা সিংহের কন্যা সুরিন্দর কৌরের সঙ্গে সৎবন্তের বিবাহ হয়। এই সময় তিনি জেলে ছিলেন।  তার বাগদত্তা তার অবর্তমানে একটি আনন্দ কারজে তার ছবিকে বিবাহ করেন।   অকালতখত ঘোষণাপত্র  ২০০৮ সালের ৬ জানুয়ারি, অমৃতসরে অবস্থিত শিখদের সর্বোচ্চ ধর্মীয় সংস্থা অকালতখত সৎবন্ত সিংহ ও ইন্দিরা গান্ধীর অন্যান্য হত্যাকারীদের শিখধর্মের শহিদ বলে ঘোষণা করেন।http://www.hindustantimes.com/StoryPage/StoryPage.aspx?id=9640ce68-87e7-4f31-8106-e2d3752e35ac   পরবর্তী ঘটনা  ইন্দিরা হত্যাকাণ্ড সৎবন্ত সিংহের নিকটাত্মীয়দের পাদপ্রদীপের আলোয় নিয়ে আসে। ফলে পাঞ্জাব থেকে দুটি লোকসভা নির্বাচনে তারা জয়লাভ করে।   তথ্যসূত্র    বহিঃসংযোগ   Shaheed Satwant Singh  বিষয়শ্রেণী:ভারতীয় শিখ বিষয়শ্রেণী:১৯৮৯-এ মৃত্যু বিষয়শ্রেণী:ফাঁসিতে ঝুলিয়ে মৃত্যুদণ্ড কার্যকর করা ব্যক্তি বিষয়শ্রেণী:গুরদাসপুরের ব্যক্তি বিষয়শ্রেণী:ভারতীয় হত্যাকারী বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:ভারত কর্তৃক মৃত্যুদণ্ডপ্রাপ্ত ব্যক্তি বিষয়শ্রেণী:বিংশ শতাব্দীর মৃত্যুদণ্ড বিষয়শ্রেণী:ভারত কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:হত্যাকাণ্ডে অভিযুক্ত ভারতীয় বিষয়শ্রেণী:মৃত্যুদণ্ডপ্রাপ্ত হত্যাকারী বিষয়শ্রেণী:১৯৬২-এ জন্ম বিষয়শ্রেণী:সরকারপ্রধানকে হত্যাকারী বিষয়শ্রেণী:আততায়ী বিষয়শ্রেণী:পাঞ্জাবি ব্যক্তি বিষয়শ্রেণী:১৯৮৪-এ ভারতে খুন বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে বিষয়শ্রেণী:খুনের দায়ে মৃত্যুদণ্ড কার্যকর হওয়া ব্যক্তি বিষয়শ্রেণী:তিহার জেলের বন্দী
সৈয়দ এবি মাহমুদুল হক বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   কর্মজীবন  জুলাই ২০০৮ সালে হক এবং অন্যান্য ১৮ জন বিচারক হাইকোর্ট ডিভিশনের একটি রায়ের বিরোধিতা করেন যা সরকারকে ১০ জন অতিরিক্ত বিচারকের বিচারকত্ব পুনঃস্থাপনের নির্দেশ দেয় যাদের নিয়োগ বাংলাদেশ জাতীয়তাবাদী দল সরকার নিশ্চিত করেনি। ১০ জন বিচারক আওয়ামী লীগ সরকার কর্তৃক নিযুক্ত হন এবং বিরোধী ১৯ জন বিচারকের মধ্যে ১৮ জন বাংলাদেশ জাতীয়তাবাদী দল কর্তৃক নিযুক্ত হন। ২০০৮ সালের অক্টোবরে সাবেক প্রধানমন্ত্রী খালেদা জিয়ার বিরুদ্ধে বড়পুকুরিয়া কয়লাখনি দুর্নীতি মামলার শুনানি নিয়ে বিব্রতবোধ করেন হক ও বিচারপতি মইনুল ইসলাম।  ২০০৯ সালের ফেব্রুয়ারিতে, হক ও বিচারপতি মইনুল ইসলাম চৌধুরী একটি জামিন আবেদনে একটি বিভক্ত রায় দেন একজন তাদের নিম্ন আদালতে আত্মসমর্পণ করতে বলেন এবং অন্য বিচারক তাদের বেঞ্চে হাজির হতে বলেন।  শুনানিতে বিচারপতি মইনুল ইসলাম চৌধুরীকে অভিশাপ দেন ব্যারিস্টার রফিক উল হক। রফিকের বিরুদ্ধে আদালত অবমাননার আবেদনের পরিপ্রেক্ষিতে বিচারপতি হক ও বিচারপতি মইনুল ইসলাম চৌধুরী তলব করেন। ২০০৯ সালের মার্চ মাসে, বিচারপতি হক ও বিচারপতি মইনুল ইসলাম চৌধুরী এএসএম হান্নান শাহের দায়ের করা মানহানির মামলায় চৌধুরী তানবীর আহমেদ সিদ্দিকীর ছেলে চৌধুরী ইরাদ আহমেদ সিদ্দিকীকে জামিন দেন। বাংলাদেশ ছাত্রলীগ নেতাকে লাঞ্ছিত করার মামলায় বিচারপতি হক ও বিচারপতি মইনুল ইসলাম চৌধুরী রাজশাহী বিশ্ববিদ্যালয়ের ১৯৯ শিক্ষার্থী ও বাংলাদেশ ইসলামী ছাত্রশিবিরের কর্মীকে জামিন দিয়েছেন। বাংলাদেশ ইসলামী ছাত্রশিবিরের এক নেতা হত্যা মামলায় বাংলাদেশ ছাত্রলীগের ২৪ কর্মীকে জামিন দিয়েছেন তারা।  হক ও বিচারপতি এম আকরাম হোসেন চৌধুরী ২০১৪ সালে পুত্রবধূর মৃত্যুর ঘটনায় দায়ের করা মামলায় সংসদ সদস্য খান টিপু সুলতান ও তার স্ত্রীকে জামিন  হক ও বিচারপতি মো. আকরাম হোসেন চৌধুরী নাজনীন আক্তার হ্যাপি নামের একজন অভিনেত্রীর দায়ের করা মামলায় বাংলাদেশ জাতীয় ক্রিকেট দলের সদস্য রুবেল হোসেনকে জামিন দিয়েছেন। যিনি অভিযোগ করেছিলেন যে রুবেল বিয়ের প্রতিশ্রুতি দিয়ে তার সাথে ঘনিষ্ঠ সম্পর্ক করেছিল কিন্তু তাকে বিয়ে করতে অস্বীকার করেছিল।  ২০১৬ সালের আগস্টে হক বিচারপতি নাইমা হায়দার এবং বিচারপতি কাজী রেজা-উল-হক আশিয়ান সিটি আবাসন প্রকল্পকে অবৈধ ঘোষণা করে আদালতের আদেশ বাতিল করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি